[{"text_idx": "#000000", "text": "Verivorst kiriku keldris ehk valmistume jo\u0303uluks"}, {"text_idx": "#000001", "text": "See aasta on eriline. Ma ei pea silmas seda ilmselget to\u0303ika, et me oleme kodust hirmus kaugel, vaid seda, et meie pere jo\u0303uluettevalmistused algasid sel aastal juba novembris. Ei ole sellist asja enne na\u0308htud! Me ei ole teab mis pu\u0308hadeta\u0308histajad, traditsioonija\u0308rgijad ega kodukaunistajad, jo\u0303ulukaartide saatmine ununeb ka tavaliselt a\u0308ra. Seega to\u0303mbame to\u0303esti risti seinale, sest 29. novembril ka\u0308isime verivorste hankimas."}, {"text_idx": "#000002", "text": "Just hankimas, mitte niisama ostmas, sest verivorstid ei ole teps mitte leidnud teed poelettidele ja kalkuni ko\u0303rvale Kanada inimeste jo\u0303ulumenu\u0308u\u0308sse ja su\u0308damesse. Verivorst on rariteet. Selle hankimist tuleb pikalt ette planeerida, o\u0303igeid inimesi teada, ette tellida ja lo\u0303puks ka hinge hinda maksta. Meie Montreali-so\u0303brad, kel juba aastaid ka\u0308ivad neelud koduste verivorstide ja\u0308rgi, said haisu ninna, et Montreali Eesti Seltsi kirikukeldri su\u0308gavustes valmistatakse igal aastal ports verivorste. Andsime kaks na\u0308dalat tagasi tellimuse sisse \u2013 kaks naela pere kohta, 10 dollarit nael \u2013 ja ja\u0308ime 29. novembrit ootama. Vahepeal kostus me ko\u0303rvu ko\u0303lakas, et vorstitegu on ku\u0308simuse all, sest veretarnija ku\u0308ppas alt, kuid o\u0303nneks ko\u0303ik laabus ja leiti uus koht, kust verd, soolikaid ja muud tarvilikku saada."}, {"text_idx": "#000003", "text": "Panime end eile piduliku su\u0308ndmuse puhuks valmis, vo\u0303tsime automaadist raha ja tru\u0308gisime u\u0308lerahvastatud metroosse. Eesti evangeelne luteriusu Jaani kirik asub linna teises otsas ja on nii tilluke ja ma\u0308rkamatu, et oleksime peaaegu mo\u0308o\u0308da la\u0308inud. Ei po\u0308o\u0308ra ju kirikut otsides u\u0308mbruskonna pisikestele majadele ta\u0308helepanu, ei tule selle pealegi, et kirikut ei ma\u0308rka."}, {"text_idx": "#000004", "text": "Peauks on lukus. Jalutame nurga taha ja leiame avatud ukse, mida kaudu saab kiriku keldrisse, kus vo\u0303tab meid vastu elevil sagimine. La\u0308bi uduseks to\u0303mmanud prilliklaaside \u2013 teate ku\u0308ll, talvel juhtub sedasi \u2013 ma\u0308rkan eemal laual tumedaid hunnikukesi. Haistan verivorsti kohalolu. Ilmselt oleme o\u0303iges kohas."}, {"text_idx": "#000005", "text": "Esimese hooga ko\u0303netavad ha\u0308rrad-prouad meid inglise keeles \u2013 ei tea, kas oletavad, et noorem po\u0303lvkond siin enam eesti keelt ei mo\u0303ista. Ku\u0308sime, kas eesti keeles ka vo\u0303ib ra\u0308a\u0308kida. Jaa, ikka vo\u0303ib, u\u0308tleb ha\u0308rra kerge aktsendi ja laia naeratusega. Vastuvo\u0303tt on va\u0308ga soe. Uurivad, kus elame, mida siin teeme ja kauaks ja\u0308a\u0308me. Kutsutakse lahkesti seltsiga liituma ja ra\u0308a\u0308gitakse, kui toredaid u\u0308ritusi nad korraldavad. Kui u\u0308tleme, et ma\u0308rtsis la\u0308heme tagasi, ku\u0308sib ha\u0308rra, et kuhu siis. Eestisse, u\u0308tleme. Oo, Eestisse, imestab ta kulmude kerkides. Ja\u0308a\u0308b mulje, et nn kodueestlasi eriti sageli siin ei kohta. Selle mehe ka\u0308es on vo\u0303im \u2013 tema vaatab nimekirjast, kas nimi on kirjas, vo\u0303tab raha ja annab nimelise vorstipakikese vastu."}, {"text_idx": "#000006", "text": "Jo\u0303uame nii hilja, et vorstitegu on juba lo\u0303ppenud, aga on na\u0308ha, et vorstitegu on olnud to\u0303sine. Laudadel jahtuvad veel kuumad vorstid, ko\u0308o\u0308gisektsioonis pu\u0308hitakse laudu puhtaks. Liikvel on veel po\u0303lledega inimesi."}, {"text_idx": "#000007", "text": "Kogu protsess on ka u\u0308les filmitud. No\u0303rgana\u0308rvilised vaatavad seda omal riisikol, eriti kaunis see ko\u0303ik just ei ole."}, {"text_idx": "#000008", "text": "Montreali selts loodi juba aastal 1933. Siis elas siin linnas ligikaudu 40 eestlast. Va\u0308ikese seltsikese seltsielu kees mitmeid aastaid kuni Teine Maailmaso\u0303da vahele tuli. 1946. aastal hakkas siia saabuma hulgaliselt eestlasi Saksamaa po\u0303genikelaagritest ja paari aastaga kasvas Montreali eestlaste arv tervelt tuhandeni. Praeguses seltsi po\u0303hikirjas seisab, et seltsi missioon on enneko\u0303ike pidada sidet ko\u0303ikide Montreali ja selle u\u0308mbruses asuvate eesti pa\u0308ritoluga inimestega, aga ka koordineerida siinset rahvuskultuuri tegevust. Suhteid arendatakse ka teiste Kanada eestlaste seltsidega."}, {"text_idx": "#000009", "text": "U\u0308ldjoontes teatakse, et Torontos on palju eestlasi, aga ka Montrealis ja Vancuveris on eestlasi u\u0308ksjagu. Kanada 2011. aasta rahvaloenduse kohaselt on Montreali elanikest 165 ma\u0308rkinud oma emakeeleks eesti keele, terves Quebeci provintsis 200. Torontos on eesti emakeelega 3090 inimest. Samas vaid 25 Montreali elanikku u\u0308tleb, et see on nende peamine kodune keel. Seega ei ole seltskond teab mis suur. Ka seltsis ko\u0303las palju inglise keelt. Lisaks eesti juurtega inimestele on siin ju ka neid inimesi, kes kelle (abi)kaasad on Eesti juurtega ja seeto\u0303ttu Eesti kultuuri, keele, traditsioonide ja verivorsti vastu huvi tunnevad. Lisaks eakamale ja ammu saabunud rahvale, elab siinkandis ka mitmeid va\u0308rskelt Kanadasse abiellunud vo\u0303i to\u0308o\u0308le tulnud inimesi \u2013 sageli tullakse u\u0308likooli to\u0308o\u0308le ja laboritesse teadust tegema. Nii ra\u0308a\u0308kisid meile meie kohalikud so\u0303brad."}, {"text_idx": "#000010", "text": "Me saime jutule u\u0308he prouaga, kes saabus Kanadasse Prantsusmaalt 1952. aastal ja kui suur osa eestlastest leidis omale uue kodu Torontos, ja\u0308id nemad oma Montreali, sest prantsuse keel oli neil juba selgeks saanud, inglise keelt seevastu ei osanud u\u0308ldse. Praeguseks ra\u0308a\u0308kis proua ka ilusat inglise keelt ja u\u0308tles, et plaanib peagi itaalia keele ette vo\u0303tta, sest ko\u0303ik ta naabrid on itaallased. Sa\u0308rtsu ja pealehakkamist ta\u0308is proua."}, {"text_idx": "#000011", "text": "Eesti nostalgiat ja ho\u0303ngu kiriku all asuvates seltsiruumides jagub. Na\u0308iteks tervitab sisenejaid rahvunukkude va\u0308ljapanek, mida ehib kuivatatud hiina laternatega lillekimp. Endalegi tuleb nostalgia peale, sest meenub lapsepo\u0303lv ja mamma peeglilaud, mida kaunistas alati alati kimp neid laternaid."}, {"text_idx": "#000012", "text": "Ka teistelt seintelt leiab eesti kunsti ja ka\u0308sito\u0308o\u0308d ja muidugi lipukese."}, {"text_idx": "#000013", "text": "Piilun ka kirikusaali sisse. Vastu jookseb kaks last, u\u0308ks poeb laua taha ja teatab sosinal mulle: \u201cI\u2019m hiding\u201d. Vitraaz\u030cid joonistavad seintele va\u0308rvlisi valguspildikesi. O\u0303ues paistab pa\u0308ike."}, {"text_idx": "#000014", "text": "Vorstid ka\u0308es, meel hea, suundume nu\u0308u\u0308d Vene kauplusesse Ella\u2019s Deli. Vaja ju vorsti ko\u0303rvale hapukapsast ja pohlamoosi. Mu\u0308u\u0308ja tervitab meid vene keeles ja prouad ostjad kannavad suuri karvamu\u0308tse. Teame, et oleme o\u0303iges kohas. Vene ja Poola poed on suurtes linnades nendeks kohtadeks, kust eestlased musta leiba ka\u0308ivad ostmas. Meid ja\u0308tab must leib ja\u0308tkuavlat ta\u0308iesti ku\u0308lmaks, kuigi ta\u0308itsa su\u0308dantsoojendav on na\u0308ha keset Montreali linna kaupluse su\u0308gavku\u0308lmas eestikeelse tekstiga koduseid tooteid. Puuviljaleiba ja peenleiba oli ka. Igat kaks tu\u0308kki."}, {"text_idx": "#000015", "text": "Eestist toodud kaupu rohkem silma ei hakanud, rohkem oli Poola ja La\u0308ti kaupa \u2013 me ostsime na\u0308iteks Riia sportte. Ku\u0308ll aga on huvitav na\u0308ha kohalike tootjate kaupu, mis on mingil po\u0303hjusel Eestiga seotud nime ku\u0308lge saanud. U\u0308ks kohalik tootja pakub na\u0308iteks Tallinnsky keefiri ehk prantsuse keeles Kefir a la Tallinn. Neil on ka Polski keefir olemas. Veebilehel ro\u0303hutatakse, et nemad kasutavad ainult vanu Euroopa retsepte ja traditsioone oma piimatoodete valmistamisel."}, {"text_idx": "#000016", "text": "Kummaline toode on Estonian Kolbasa. Kust selline nimi, on raske o\u0308elda, sest sllist koledat vorstilaadset toodet ku\u0308ll meie lettidel kohanud pole."}, {"text_idx": "#000017", "text": "Verivorstid, hapukapsas, pohlamoos on olemas \u2013 nu\u0308u\u0308d vo\u0303ivad pu\u0308had peaaegu et saabuda! U\u0308ritasin kuulsa kaubanduskeskuse Walmarti veebipoest ka elektriku\u0308u\u0308nlaid osta, aga nad pidasid targemaks mu tellimuse ilma igasuguse selgituseta tu\u0308histada, nii et jo\u0303ulumeeleolu loomisega tuleb veel vaeva na\u0308ha. Tarvis veel ka kauplustest piparkoogitaigna jaoks vajalikud vu\u0308rtsid, suhkrud ja jahud leida. Kavatsen korraliku perenaise kombel taignateo ette vo\u0303tta. Nii et palun jagage minuga oma lemmikretsepti!"}, {"text_idx": "#000019", "text": "Mmm, nii mo\u0303nus lugemine. Ja seal segamisno\u0303u peal olev kiri oli ka armas :)\nKo\u0303ige parem piparkoogitainas tuleb siis, kui ha\u0308sti palju mett hulka segada, ainult suhkruga ei tule mu meelest nii maitsev."}, {"text_idx": "#000020", "text": "Seda pead silmas, et selle plastkasti peale on kirjutatud \u201cvorsti tegu no\u0303u\u201d? :P"}, {"text_idx": "#000021", "text": "Oleks o\u0303kva midagi va\u0308lja pakkuda piparkookide osas: :) Ma peamiselt neid teengi, jube head."}, {"text_idx": "#000022", "text": "Oo, Oravake, aita\u0308h retsepti eest! Siirupi tood poest vo\u0303i teed selle ka ise?\nTeie paneksite kindlasti nu\u0308u\u0308d juba vahtrasiirupit, eks? :-)\nJaa, muide, seda retsepti ma u\u0308ksaasta vahtrasiitupiga tegingi. Andis hea karamellise meki. :)"}, {"text_idx": "#000023", "text": "Oo, Oravake, aita\u0308h retsepti eest! Siirupi tood poest vo\u0303i teed selle ka ise?"}, {"text_idx": "#000024", "text": "Teie paneksite kindlasti nu\u0308u\u0308d juba vahtrasiirupit, eks? :-)\nJaa, muide, seda retsepti ma u\u0308ksaasta vahtrasiitupiga tegingi. Andis hea karamellise meki. :)"}, {"text_idx": "#000025", "text": "Teie paneksite kindlasti nu\u0308u\u0308d juba vahtrasiirupit, eks? :-)"}, {"text_idx": "#000026", "text": "Jaa, muide, seda retsepti ma u\u0308ksaasta vahtrasiitupiga tegingi. Andis hea karamellise meki. :)"}, {"text_idx": "#000027", "text": "Teretulemast Montreali! Mina olen Montrealis juba moned aastad ja mul on paremad \u201ceesti\u201d toidud ja allikad valja sorteeritud. Tegelikult saab verivorstilaadseid tooteid ja mitmesugustest gurmee lihapoodidest, aga nii haid ainult Jaani kiriku keldrist. Piparkoogid ja pohlamoos on moistlikud Ikeas (kui on viitsimist sinna minna) ja parim must leib on \u201c15 kopika leib\u201d, mida leiab aeg-ajalt kauplusest Krazy Kris (Van Horne\u2019i ja Victoria ristil)."}, {"text_idx": "#000028", "text": "Va\u0308ga hea, ja\u0308tame meelde. Kas Ikeas mu\u0308u\u0308akse piparkooke vo\u0303i ka piparkoogitainast?\nEi, mu meelest ainult valmis piparkooke."}, {"text_idx": "#000029", "text": "Va\u0308ga hea, ja\u0308tame meelde. Kas Ikeas mu\u0308u\u0308akse piparkooke vo\u0303i ka piparkoogitainast?"}, {"text_idx": "#000030", "text": "Ei, mu meelest ainult valmis piparkooke."}, {"text_idx": "#000032", "text": "Kanada 24 eri: tu\u0308li tu\u0308hja koha pealt"}, {"text_idx": "#000033", "text": "mercredi on Reklamnaja pauzaQiilaq on Televisioonist ja reklaamidestek on Reklamnaja pauzaTriin on Tulge, jalutame Montrealis!Triin on See kauge kodumaa"}]